BGRIM ขาขึ้นรอบใหม่! บวก 4.20% ชี้กำไรปี 61-65 แข็งแกร่งต่อเนื่องแนะซื้อเป้า 39 บ.
BGRIM ขาขึ้นรอบใหม่! บวก 4.20% ชี้กำไรปี 61-65 แข็งแกร่งต่อเนื่องแนะซื้อเป้า 39 บ. โดย ณ 10.42 น. อยู่ที่ระดับ 31.00 บาท บวก 1.25 บาท หรือ 4.20% ด้วยมูลค่าซื้อขาย 614.19 ล้านบาท
22 ม.ค. 2561

ผู้สื่อข่าวรายงานว่า บริษัท บี.กริม เพาเวอร์ จำกัด (มหาชน) หรือ BGRIM ณ 10.42 น. อยู่ที่ระดับ 31.00 บาท บวก 1.25 บาท หรือ 4.20% ด้วยมูลค่าซื้อขาย 614.19 ล้านบาท ราคาหุ้นปรับตัวขึ้นรอบใหม่หลังปรับฐานสัปดาห์ก่อน

บล.ซีไอเอ็มบี ระบุในบทวิเคราะห์วันนี้(22 ม.ค.)ว่า เชื่อว่าแนวโน้มผลการดำเนินงานของ BGRIM จะแข็งแกร่งขึ้นในปี 61-65 มาจากอัตราค่าไฟฟ้าที่สูงขึ้น โดยราคาก๊าซ น้ำมัน แลถ่านหินที่สูงขึ้น รวมถึงการเพิ่มสัดส่วนของพลังงานทางเลือกในระบบการผลิตไฟฟ้าของไทยจะช่วยให้อัตราค่าไฟฟ้าสูงขึ้น ในมุมมองของเรา
คาด BGRIM มีอัตราการเติบโตของกำลังการผลิต 7.7% CAGR ซึ่งจะผลักดันกำไรเติบโต 30%CAGR ในปี 17-20F ขณะที่ SPPs สามโครงการจะเป็นปัจจัยผลักดันการเติบโตที่ยังซ่อนอยู่
คงคำแนะนำ ซื้อ ด้วยราคาเป้าหมายที่สูงขึ้นเป็น 39 บาท (WACC 5.2%) เพื่อเป็นการสะท้อนประมาณการราคาน้ำมันที่สูงขึ้นของเรา และ อัตราความร้อนที่ต่ำลงสำหรับ โครงการทดแทน SPP  โดยมี Upside/Downside : +34.5%